Ρύθμιση χρέους αλλά με επιπλέον όρους και όχι καθαρή έξοδο από το πρόγραμμα, όπως ευελπιστεί η ελληνική πλευρά, βλέπει μετά το τέλος του μνημονίου ο απερχόμενος επικεφαλής του Euroworking Group.Σε συνέντευξή του στην Καθημερινή της Κυριακής, ο Τόμας Βίζερ παρόλο που όπως λέει ακόμα δεν έχει συζητηθεί ποια θα είναι η σχέση μεταξύ Ελλάδας και δανειστών από τον Αύγουστο που τελειώνει το πρόγραμμα, σημειώνει ότι «εάν συμφωνηθεί περαιτέρω ελάφρυνση του χρέους μετά το τέλος του προγράμματος, τότε λογικό είναι να υπάρξει κάποια περαιτέρω συμφωνία».Σύμφωνα με το δημοσίευμα από την περασμένη Πέμπτη ξεκίνησε μια πρώτη συζήτηση με επίκεντρο την καθαρή ή μη έξοδο.Παράλληλα ο κ. Βιζερ επισημαίνει ότι ένα από τα μεγαλύτερα προβλήματα που παραμένει άλυτο πάρα τα οκτώ χρόνια προγραμμάτων προσαρμογής είναι ότι οι ξένες επενδύσεις δεν είναι ευπρόσδεκτες στην Ελλάδα όπως συμβαίνει σε άλλες χώρες.«Μόλις πρόσφατα η Ελλάδα έπαψε να αποτελεί τεράστιο ρίσκο για επενδύσεις καθώς τα τελευταία χρόνια κανένας λογικός επενδυτής δεν θα επένδυε» σημειώνει χαρακτηριστικά.

Πηγή: skai.gr